पाएं अपने शहर की ताज़ा ख़बरें और फ्री ई-पेपरडाउनलोड करें
महाराष्ट्र में कोरोना का डर इस कदर लोगों पर हावी है कि लोग टीके के लिए एक-दूसरे को मरने-मारने पर उतर आए हैं। ऐसा ही एक मामला बीड जिले में बुधवार दोपहर को देखने मिला। यहां टीकाकरण के लिए आए युवकों और पुलिस कर्मियों के बीच जमकर लात-घूसे चलें।
जानकारी के मुताबिक, बीड के जिला हॉस्पिटल में आज से 18+ के लोगों का टीकाकरण शुरू हुआ है। इसके रजिस्ट्रेशन के लिए अचानक भारी संख्या में लोग हॉस्पिटल के बाहर पहुंच गए। मामले की जानकारी मिलने के बाद मौके पर पुलिसकर्मी भी पहुंचे और लाठी पटकते हुए लोगों को लाइन में लगने के लिए कहने लगे। इसी दौरान कुछ युवकों ने बीड के पुलिस उपाधीक्षक संतोष वालके के साथ उलझ गए। इस दौरान युवकों और पुलिसकर्मियों के बीच हाथापाई भी हुई है।
कैमरे में कैद हुआ हॉस्पिटल में हुआ हंगामा
हॉस्पिटल के अंदर फैली यह अराजकता CCTV कैमरे में भी कैद हुई है। पुलिसकर्मियों पर हाथ छोड़ने के बाद युवकों की पहले जमकर पिटाई हुई और फिर आधा दर्जन युवकों को हिरासत में ले लिया गया। इस हंगामे के चलते तकरीबन एक घंटे तक टीकाकरण बंद रहा। वहीं दूसरी ओर टीकाकरण केंद्र पर अराजकता और मारपीट को लेकर स्थानीय लोग प्रशासन पर नाराज दिखे, उनका कहना था कि जब वैक्सीन ही नहीं थी तो इतनी संख्या में लोगों को क्यों हॉस्पिटल में बुलाया गया।
जिले में अब तक ढाई लाख 45+ लोगों का टीकाकरण हुआ
बीड जिले में टीकाकरण अभियान तेज कर दिया गया है। जिले में अब तक ढाई लाख से अधिक नागरिकों को टीका लगाया जा चुका है, लेकिन 18 साल से ज्यादा के लोगों की भारी भीड़ टीकाकरण के लिए यहां आ रही है।
इनपुट: अनंत वैद्य
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hne_Deva zho_Hant eng_Latn